**Lüterswil-Gächliwil** estas komunumo en la distrikto Bucheggberg en Kantono Soloturno, Svislando. Ĝi havis 335 loĝantojn je la 31-a de decembro 2010.

Geografio
---------

La komunumo Lütrswil-Gächliwil situas en la Svisa Mezlando sur la dorso de la montoĉeno Bucheggberg, proksimume 15 kilometrojn sudokcidente de la kantonĉefurbo Soloturno, respektive 25 kilometrojn nordokcidente de la federacia urbo Berno. La komunumo konsistas el la du vilaĝoj Lüterswil kaj Gächliwil kaj la setlejoj Hemmlisbüel, Obergächliwil, Rüedlen kaj Mittlerfeld kaj kelkaj izolitaj farmdomoj. Kun 657 m s.m. la monteto *Horad* estas la plej alta punkto de la komunumo. La teritorio de la komunumo etendiĝas sur areo de 3,05 km², de kiuj 32,5% estas kovritaj de arbaro, 61,5% servas por agrikulturo kaj 6% por setlado.

Najbaraj komunumoj
------------------

La komunumo Lüterswil-Gächliwil limas en nordo al Gossliwil, en nordnordoriento kaj oriento al Buchegg, en sudo al Messen, en okcidento al Biezwil, kaj en nordokcidento al Oberwil ĉe Büren (BE).

Trafiko
-------

Lüterswil kaj Gächliwil situas flanke de la gravaj trafikvojoj. Glächliwil situas ĉe konekta vojo inter Aetigkofen kaj Gossliwil, dum tra Lüterswil pasas la vojo de Gächliwil tra Biezwil al Schnottwil. La plej proksima alveturejo al la svisa aŭtovojo A5 troviĝas 8 kilometrojn norde inter Arch kaj Grenchen. Per la poŝtaŭtolinio de la stacidomo de Lohn-Lüterkofen al Schnottwil kaj per la taksibuso Bucheggberg la komunumo estas konektita al la publika transportreto.

Historio
--------

La hodiaŭa komunumo Lüterswil-Gächliwil estis fondita je la 1-a de januaro 1995 per kunigo de la ĝis tiam aŭtonomaj komunumoj Lüterswil kaj Gächliwil. La blazono de la unuigita komunumo estas kombino de la du blazonoj de la malnovaj komunumoj, nome la blanka unukorno sur blua grundo por Gächliwil kaj la blanka monto inter du verdaj arboj sur ruĝa grundo por Lüterswil.

La unua dokumenta mencio de Gächliwil datiĝas el la jaro 1365 kiel *Gechlenwil*. La liberulo Burkard Senn estis en la 14-a jarcento la posedanto de la bieno Gächliwil. Li ĝin pandigis en la jaro 1365 al la Monaĥjeo Fraubrunnen. La filiono de Burkard, Elisabeth Senn vendis en la jaro 1395 ĉiujn rajtojn al la eklezimastro de Bätterkinden kun la rajto liberigi la pandon de la Monaĥejo Fraubrunnen. En la jaro 1399 la rajtoj estis konceditaj la la Malsanulejo de Berno, kiu liberigis la pandon de la Fraubrunnen en la jaro 1411. La jurisdikcio pri Gächliwil apartenis ĝis la Helveta Revolucio de 1798 al la malalta tribunalo de Aetingen. 

La unua dokumenta mencio de Lüterswil datiĝas el la jaro 1276 kiel *Lüterswyl*. Dum mezepoko Lüterswil apartenis al la Senjorujo Bucheggberg en la kampargrafejo Etburgonjo. En la jaro 1391 la Senjorujo Bucheggberg fariĝis havaĵo de la urbo Soloturno.

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 28-an de oktobro 2011
2. ↑  Fonto: *Othmar Noser*: *Gächliwil* en *Historia Leksikono de Svislando* (2005-07-29)
3. ↑  Fonto: *Othmar Noser*: *Lüterswil* en *Historia Leksikono de Svislando* (2007-08-02)

Eksteraj ligiloj
----------------

* Kategorio Lüterswil-Gächliwil en la Vikimedia Komunejo (Multrimedaj datumoj)

* Oficiala retejo de la komunumo Lüterswil-Gächliwil
* Lüterswil-Gächliwil en la Historia Leksikono de Svislando germane france itale

* **Vidu ankaŭ en la Vikimedia Komunejo la kategorion Lüterswil-Gächliwil** – (Kolekto de bildoj kaj plurmediaj dosieroj)

Bildoj
------

* Malnova lernejo GächliwilMalnova lernejo Gächliwil

  


|  |  |  |  |
| --- | --- | --- | --- |
| 

| v • d • rKomunumoj de la Distrikto Bucheggberg |
| --- |
| Buchegg (Aetigkofen  •  Aetingen  •  Bibern  •  Brügglen  •  Gossliwil  •  Hessigkofen  •  Küttigkofen  •  Kyburg-Buchegg  •  **Mühledorf**  •  Tscheppach)  •  Biezwil  •  Lüsslingen-Nennigkofen (Lüsslingen  •  Nennigkofen)  •  Lüterkofen-Ichertswil  •  Lüterswil-Gächliwil  •  Messen (Balm ĉe Messen  •  Brunnenthal  •  Oberramsern)  •  Schnottwil  •  Unterramsern |  |

 |